text: Poul Erik Svendsen: Jens Elkjærs afgang er den rigtige løsning
  13 november 2015 kl. 12.26
  Det er den rigtige løsning, at han forlader ledelsen, siger Poul Erik Svendsen, formand for sundhedsudvalget, (S) til afskeden med sundhedsdirektør.
  - I alt for lang tid er der ikke blevet handlet, så det her er på høje tid. Det er den rigtige løsning, at Jens Elkjær forlader ledelsen, og nu må vi håbe, at det giver den ro, som vi har brug for. Hvis direktionen skal have en chance for at komme videre, og hvis folk skal få tillid til Region Syddanmark igen, så skal der ryddes op. Det her er et skridt på vejen mod en ny type direktion, der er bedre til at arbejde på tværs, lyder kommentaren fra Poul Erik Svendsen, formand for sundhedsudvalget, (S) i en kommentar til afskeden med sundhedsdirektøren.
  Det var Poul Erik Svendsen, der med sit krav onsdag om Elkjærs afgang reelt udløste afskeden.
  - Jeg havde svært ved at se Jens Elkjær indgå i en direktion, hvor man skal arbejde sammen på kryds og tværs, og det var et problem, der måtte løses, siger Poul Erik Svendsen fredag til TV SYD.
  